
Esselamu alejkum ve rahmetullahi ve berekatuhu,


molio bih vas da mi odgovorite, kada budete nasli vremena, na sljedece pitanje: Kako se, prema serijatu, tretira sljedeca situacija u kojoj npr zena bez dozvole muze ode u centar za masazu (welnes centar i slicno), razlog “eto da proba”, dakle ne iz neke medicinske potrebe, u kojoj naravno biva tretirana 1. od muske osobe ili 2. od zenske osobe. Zena je u oba slucaju, uglavnom gola ili polugola prekrivrena peskirom preko straznjice. Bilo da je rijec o masazi cijelog tijela ili samo ledja.  

Kako se to moze okarakterizirati? ako znamo da zena koja izadje na ulicu naparfemisana je “takva i takva”…kako onda ovo opisati, kategorizirati, sta je onda ovo? Kako se gleda i u obrnutom slucaju da muz ode na takav tretman (ne bi trebalo biti razlike u kvalifikaciji?) i dopusti da ga tamo neka zenska osoba masira polugolog, prekrivenog samo peskirom?


* 
* 
* 
* 
* 
* 
* 

 

Odlazak muža ili žene u centar za masažu
========================================

 

Alejkumusselam we rahmetullahi we berekatuhu!


Nema sumnje da ženi i muškarcu koji vjeruju u Allaha i *[Sudnji](https://pitajucene.com/search/sudnj/questions/ "Pretraži pitanja o Sudnjem danu")* dan nije dozvoljeno da odlaze na takva mjesta na kojima otkrivaju svoja stidna mjesta, omogućuju da ih drugi spol dira i gleda i vjerovatno to čine uz osamljivanje bez mahrema. Ovdje se radi o tri šerijatska prekrašaja a dovoljan je samo jedan da bi to bilo zabranjeno.


Od dokaza u kojima je došla zabrana za sve tri spomenute stvari su sljedeći šerijatski tekstovi: Kaže Uzvišeni: “I oni koji stidna mjesta svoja budu čuvali osim od žena svojih ili onih koje su u vlasništvu njihovu – oni, doista, prijekor ne zaslužuju” (Me-aridž, 29-30). I kaže: “Reci vjernicima neka obore poglede svoje i neka vode brigu o stidnim mjestima svojim; to im je bolje, jer Allah, uistinu, zna ono što oni rade. A reci vjernicama neka obore poglede svoje i neka vode brigu o stidnim mjestima svojim; i neka ne dozvole da se od ukrasa njihovih vidi išta osim onoga što je ionako spoljašnje” (En-Nur, 30-31).


Od M’akel ibn Jesara, radijallahu anhu, se prenosi da je *[Poslanik](https://pitajucene.com/search/poslanik/questions/ "Pretraži pitanja o poslanicima")*, sallallahu alejhi ve sellem, rekao: “Da nečija glava od vas bude ubodena željeznom iglom bolje mu je nego da dodirne ženu koja mu nije dozvoljena“(Taberanu u Kebiru (486), kaže Hejsemi “Medžme’i” (4/326): “Njegove ravije su ravije Sahiha”, a Albani ga je ocijenio vjerodostojnim u “Sahiha” (226) i “Sahihul-džami’i” (5040)).


A dokaz za zabranu osamljivanja sa ženom bez njenog mahrema je *[hadis](https://pitajucene.com/search/Hadis/questions/ "Pretraži pitanja o hadisima")* u kojem je došlo: “Neka se niko od vas ne osamljuje sa ženom osim ako je sa njom mahrem (otac, brat, dajdža i slično)” (Buharija i Muslim). Poslanik, sallallahu alejhi ve sellem, je zabranio gledanje u ženu osim prvi nehotični pogled. Ve billahi tevfik.


Odgovorio na pitanje: dr.Zijad Ljakić  

Preuzeto sa stranice: <http://www.n-um.com>


